અસાંજેએ કહ્યું કે જો તેઓ જીતી જશે અને બંન્ને પક્ષોને ગેરકાયદેસર રીતે પગલું લેવાના દોષી જાહેર કરવામાં આવશે તો હું આશા રાખું છું કે મારો પાસપોર્ટ તત્કાળ પાછો આપવામાં આવશે અને મારી ધરપકડ કરવાના આગામી પ્રયાસો રોકવામાં આવશે. અસાંજે છેલ્લાં ત્રણ વર્ષથી ઈક્વાડોરના દૂતાવાસમાં આશ્રય હેઠળ છે. તેમને એવો ડર છે કે તેમની ધરપકડ કરાયા બાદ પાછળથી તેમને અમેરિકાને સોંપી દેવામાં આવે તેવી શક્યતા છે જેથી ઘણાં ગુપ્ત લશ્કરી અને રાજકીય દસ્તાવેજો લીક કરવાના સંબંધમાં તેમની સામે કેસ ચલાવી શકાય.